Врз основа на член 42 став 3 од Законот за користење и располагање со стварите во државна сопственост и со стварите во општинска сопственост (,,Службен весник на Република Македонија” бр. 78/15, 106/15, 153/15, 190/16, 21/18 и ,,Службен весник на Република Северна Македонија” бр. 101/19), Одлуката за давање согласност за спроведување постапка за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад на Владата на Република Северна Македонија („Службен весник на Република Северна Македонија“ бр. 243/19), Казнено-поправна установа Затвор Скопје, Скопје, објавува

**ЈАВЕН ПОВИК**

за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад

Критериум за избор на правно лице е рокот за преземање на движните ствари предмет на јавниот повик.

Преземањето на движните ствари е без надомест.

Избраното правно лице на јавниот повик има обврска да изврши преземање на движните ствари предмет на јавниот повик од наведените локации и истите да ги транспортира како отпад на соодветен начин, согласно со законските прописи.

**Движните ствари се наоѓаат во просториите на КПУ ЗАТВОР СКОПЈЕ Скопје на следната локација: ул. ,,Индира Ганди” бр. 11, Скопје.**

Право на учество на јавниот повик имаат сите домашни правни лица, кои се регистрирани за дејности поврзани со предметот на јавниот повик и за истото имаат важечка Дозвола за собирање и/или транспортирање, преработка, рециклирање и уништување на отпад (отпад од дрво, метал, пластика и електричен/електронски отпад), издадена од надлежен орган.

Лица за контакт во врска со јавниот повик: Бељкис Латифи, телефон за контакт: 02 2 650-546/547, 070 35 25 97, електронска адреса: kpuzatvorskopje@hotmail.com.

Подетални информации за движните ствари (листа на движни ствари)-предмет на овој јавен повик, инструкции и останата потребна документација во врска со јавниот повик може да се подигнат од просториите на КПУ ЗАТВОР СКОПЈЕ, ул. ,,Индира Ганди’’ бр.11 – 1000 Скопје или електронски, преку следниот линк <http://www.kpuzatvorskopje.gov.mk> објавен на веб страната на Казнено-поправна установа Затвор Скопје, Скопје.

Краен рок за доставување на пријавите за учество **е 16.12.2019 година до 16:30 часот.**

в.д. Директор,

 **ЕСАД РАХИЌ**

Број: 0307-8169/1

Скопје, 10.12.2019 година